مجسمہ اتحاد

مجسمہ اتحاد  بھارت کے سیاستدان ولبھ بھائی پٹیل1875–1950) کے مجسمہ کو کہا جاتا ہے جسے گجرات کے نرمدا ضلع میں نصب کیا گیا ہے۔ یہ دنیا کا سب سے طویل مجسمہ ہے جس کی انچائی 182 میٹر (597فٹ) ہے۔ یہ امریکہ کے مجسمہ آزادی سے دوگنا بڑا ہے۔ سردار پٹیل تحریک آزادی ہند کے ایک اہم رہنما ہیں اور بھارت کے پہلے نائب وزیر اعظم بھی۔انہوں نے بھارت کی نوابی ریاست کو متحد کر کے سب کو بھارت کی سیاسی حد میں شامل کردیا اور اب وہ ساری ریاستیں بھارت کا حصہ ہیں۔ یہ ان کا ایک عظیم کارنامہ ہے۔ ان کا مجسمہ ندی کے ایک جزیرہ پر ہے جس کا رخ نرمدا باندھ کی جانب ہے۔ اسے سردار سروور باندہ کہا جاتا ہے اور یہ وڈودرا سے 100 کلومیٹر جنوب مشرق میں واقع ہے۔
یہ مجسمہ اور اور اس کے آس پاس کی جگہ 2 ہیکٹر (4،9 ایکر) پر محیط ہے اور اس کے چاروں طرف 12 مربع کلومیٹر مصنوعی ندی جھیل ہے۔ اس مجسمہ کی تعمیر لارسین اینڈ ٹربو نے کی ہے جسے ₹2,989 کڑوڑ کا ڈیزائن، تعمیر اور دیکھ ریکھ کانٹریکٹ ملا تھا۔ اس کی تعمیر
کا آغاز 31 اکتوبر 2014ء کو ہوا اور 2018ء کے وسط اکتوبر میں مکمل ہوا۔ اسے رام وی سوتر نے ڈیزائن کیا ہے۔   زائرین اس کا ٹکٹ سردار ولبھ بھائی راشٹریہ ایکتا ٹرسٹ کی ویبسائٹ سے آنلائن حاصل کرسکتے ہیں۔

پس منظر 

اس پروجیکٹ کا اعلان 7 اکتوبر 2010 کو کیا گیا تھا۔ حکومت گجرات نے تعمیر مجسمہ کے واسطے سردار ولبھ بھائی راشٹریہ ایکتا ٹرسٹ کو تشکیل دیا۔  جسمہ کی تعمیر کی تائید کے لئے مجسمہ اتحاد کی تحریک چلائی گئی۔ اس تحریک کے تحت بھارتی کسانوں سے اپیل کی گئی کہ وہ مجسمہ کے لئے ضروری لوہا بطور چندہ دیں۔  نتیجتا 5000 ٹن لوہا جمع کیا گیا۔  حالانکہ شروع میں کہا گیا تھا کہ یہ لوہا مجسمہ میں استعمال ہو گا مگر بعد میں یہ فیصلہ ہوا کہ یہ لوہا کسی اور پروجیکٹ میں زیر استعمال لایا جائے گا۔ 
تحریک مجسمہ اتحاد نے “سوراج“ پٹیشن منعقد کیا جس پر 20 ملین لوگوں نے دستخط کئے۔ یہ دینا کی سب سے بڑی پٹیشن ہے۔  15 دسمبر 2013ء کو اتحاد کی دوڑ کے نام سے ملک بھر میں ایک میراتھن کا انعقاد کیا گیا۔

منصوبہ 
یہ مجسمہ سردارولبھ بھائی پٹیل کا ہے۔ وہ تحریک آزادی ہند کے ایک اہم رہنما ہیں اور بھارت کے پہلے نائب وزیر اعظم بھی ہیں۔ اس کی تعمیر سادھو بیت نامی جزیرہ پر کی گئی ہے جو جائے وقوع سے 3۔2 کلومیٹ کی دوری پر واقع ہے۔ جسمہ کی کل لمبائی 240 میٹر ہے۔ اس کی بنیاد 58 میٹر طویل ہے اور اصل مجسمہ 182 میٹر طویل ہے۔ اس کی تعمیر میں اسٹیل فریمنگ، سیمینٹ کانکریٹ اور کانسہ کلیڈنگ کا استعمال ہوا ہے۔  اس میں 75000 کیوبک میٹر کانکریٹ، 75000 ٹن اسٹیل اور 22500 ٹن کانسہ کا استعمال ہوا ہے۔

حوالہ جات 

بھارت کی قومی علامات
بھارت میں 2018ء کی تاسیسات
بھارت میں بت
بھارتی معماری
ضلع نرمدا
گجرات (بھارت) کے سیاحتی مقامات
ولبھ بھائی پٹیل کی یادگاریں
کامنز زمرہ جس کا ربط ویکی ڈیٹا پر ہے